"Napriek zhoršujúcej sa situácii nie sme bezmocní. Aj takýmto podujatím chceme napomáhať ľuďom stávať sa citlivými na hodnoty kultúry života," hovorí Marek Michalčík z Fóra života, ktorý je poverený koordináciou akcie. Hlavný organizátor chce zapojiť aj ďalšie mimovládne organizácie, spoločenstvá a iné cirkvi.
"Navrhli sme otcom biskupom Košice, ktoré sú tento rok Európskym hlavným mestom kultúry. Radi by sme prostredníctvom Národného pochodu za život spravili z Košíc aj mesto kultúry života," dopĺňa kňaz Dušan Škurla, ktorý už niekoľko rokov organizuje masové pochody a celomestské bohoslužby za život v metropole východného Slovenska.